שלמה נס

שלמה נס (נולד ב-8 ביוני 1960) הוא עורך דין, דוקטור למשפטים ורואה חשבון ישראלי, המתמחה בגיבוש, ייעוץ וליווי של תהליכי הסדרי נושים, הסדרי חוב, נאמנות, ניהול חברות בקשיים, כינוס נכסים, פירוק או הקפאת הליכים. כיהן בשורה של תפקידים ציבוריים ומנהליים, ובהם יו"ר חברת החשמל. שלמה נס נולד בארצות הברית לנפתלי (הנרי) וציפורה נס, בת לשושלת אדמו"רי קומרנה וקרלין סטולין. בעל תוארי LL.B ו-Ph.D במשפטים ו-B.A בכלכלה ובראיית חשבון מאוניברסיטת בר-אילן. מונה על ידי בית המשפט כנאמן וכמנהל מיוחד של חברות גדולות, ובהן רשת קו-אופ (ובשמה החדש קואופ ישראל), רשת קלאבמרקט, רשת בורגראנץ', קבוצת אריה את עופר, קבוצת זיקה תעשיות, פויכטוונגר השקעות, חייל אחזקות ואגרקסקו. נס משמש מרצה בקורסים לדירקטורים ולהכשרת דירקטורים במשרד ראש הממשלה, במשרד האוצר, בפקולטה למשפטים ובבית הספר למינהל עסקים באוניברסיטת בר-אילן, בתוכנית "להב פיתוח מנהלים", באוניברסיטת תל אביב ובפורומים נוספים. הוא מעניק ליווי וייעוץ כלכלי-משפטי בנושאים של השקעות, תוכניות פיתוח ורכישת עסקים, גיוסי הון בישראל ומחוצה לה וכן בנושאים של ממשל תאגידי. בין תפקידיו במגזר העסקי היו, יו"ר וחבר דירקטוריון של חברות ציבוריות שונות: פורמולה מערכות, פרטנר תקשורת, טאו תשואות, NMC יונייטד אנטרטיינמנט, קליקסופטוור טכנולוגיות, טמפו תעשיות בירה, מבני תעשייה, דרבן השקעות, ועוד. בשנת 2001 היה שותף בקבוצה שהתמודדה במכרז להקמת ערוץ החדשות הייעודי, שלבסוף לא הוקם. בשנת 2005 מונה ליו"ר איילון חברה לביטוח, ושימש בתפקיד עד 2009. באותה שנה גם שימש יחד עם אחרים כמפרק רשת "קלאבמרקט" שקרסה כהיא מותירה חובות כבדים של כ-2 מיליארד ₪, נס הוביל את הליך מכירתה, כולל העברת העובדים (כ-4,000) לשופרסל תמורת כמיליארד ₪. בתיק זה נפסק לנאמנים שכר טרחה של כ-26 מיליון ₪ שהתחלקו בין מספר משרדים שטיפלו בתיק. בתחילת 2006 היה נס שותף ברכישת שלד בורסאי בשם "מ א. ליבר תעשיות תשתית", ששינה את שמו ל"יולי שוקי הון". באמצעות "יולי שוקי הון" גייס נס ושותפיו עשרות מיליוני שקלים בהנפקת איגרות חוב בבורסה, במטרה חהשקיע בנדל"ן ברחבי אירופה וארצות הברית. אולם, בשל המשבר הכלכלי העולמי ב-2008 החברה נכנסה לקשיים, ונמכרה. בשנת 2013 שימש ככונס הנכסים של העיתון "מעריב", ודרש שכר טרחה של כ-18 מיליון שקל. בנוסף במסגרת ההליך מכר את בית הדפוס של העיתון, עסקה שנסגרה חודש בלבד לאחר ש"מעריב" נכנס להקפאת הליכים. נס דרש שכר טרחה של 5 מיליון שקל על המכירה. כונס הנכסים הרשמי ביקש להפחית את שכר הטרחה ונס פנה לבית המשפט, לבסוף הוסכם שיקבל 10 מיליון שקל. בינואר 2019 התמזג משרדו למשרד עורכי הדין דורון, טיקוצקי, קנטור, גוטמן, נס, עמית גרוס ושות'. בשנת 2020, תבע יזם נדל"ן את נס ושותפים נוספים על סך של 32 מיליון שקל בטענה כי נישלו אותו מפרויקטים בתחום הנדל"ן שבהם השקיע. בקיץ 2014, בעקבות הרשעתו של השופט דן כהן בקבלת שוחד של עשרות מיליוני שקלים מחברת סימנס נחשף מנגנון השוחד, אשר באמצעותו קיבל כהן שוחד בתמורה להטיית מכרז לרכישת טורבינות, והוא שימש גם להעברת כספים לבכירים נוספים. נס נחקר על ידי רשות ניירות ערך כאחד הבכירים שגם קיבל שוחד. למרות שנמצאו בחשבונו של נס בשווייץ חצי מיליון דולר, הוחלט בפרקליטות מיסוי וכלכלה על סגירת התיק הפלילי נגדו, בעילה של חוסר ראיות מספיקות. בין תפקידיו במגזר הציבורי היו: יו"ר חברת החשמל, חבר מליאת רשות ניירות ערך, סיו"ר הוועדה המייעצת להיטלי סחר של מדינת ישראל. מתחילת 1994 ועד 2016, כיהן נס כחבר בוועד המנהל וכיו"ר אגודת הידידים של אוניברסיטת בר-אילן, כחבר אגודת הידידים של אוניברסיטת רייכמן וכיו"ר אגודת הידידים של האקדמיה ללשון העברית. בשנת 2020 בעקבות ההשלכות הכלכליות של משבר הקורונה הודיע שר הכלכלה אלי כהן על הקמת "פורום נס להצלת המשק", בראש הפורום עמד שלמה נס והיו חברים בו דב מורן, רוני קוברובסקי, לילך אשר טופילסקי, ד"ר שמעון אלקבץ, רו"ח אלינה פרנקל-רונן ותומר מור ועוד. הפורום הגיש דו"ח מקיף בן 114 עמודים ובו המלצות כלליות ובהן ההמלצה להקלה על תזרים המזומנים של העסקים באמצעות הגדלת האשראי ודחיית מועד פרעון ההלוואות, עידוד השקעות בארץ באמצעות הקלה על חסמים רגולטוריים לצד התרת יבוא מקביל, חיזוק התעסוקה באמצעות הסטה של תשלום דמי חל"ת למובטלים לתשלום למעסיקים, וחיזוק משקי הבית באמצעות דחיית משכנתאות והלוואות. כמו כן, מכיל הדו"ח המלצות בתחומי מסחר ספציפיים ובמיוחד כאלו שנפגעו במיוחד ממשבר הקורונה ובהם מלונאות, מסעדנות ותיירות. הדו"ח מכיל גם פתרונות בנושא של הלוואות בערבות מדינה שיועברו לעסקים הנפגעים. נשוי לד"ר לאה נס, שכיהנה כחברת הכנסת מטעם סיעת הליכוד וכסגנית השר לאזרחים ותיקים. ביוכימאית במקצועה. אב לחמישה ילדים. מתגורר בגבעת שמואל. נס גייס מלקוחותיו תרומות למסע הבחירות של אשתו לקראת הבחירות המקדימות לכנסת השמונה עשרה, בהן הגיעה למיקום גבוה. בשנת 2012 נכללו בני הזוג שלמה ולאה נס ברשימת הפוליטיקאים העשירים בישראל, שפרסם המגזין "פורבס", עם הון מעורך בסך 45 מיליון שקל. מדיה וקבצים בנושא שלמה נס בוויקישיתוף סטלה קורין-ליבר, ‏נתניהו מעדיף מועמד חיצוני למשרד האוצר: פנה לאורי יוגב ולשלמה נס, באתר גלובס, 10 במרץ 2009 שרית מנחם כרמי, שלמה נס "חטף" חזק - ריאיון, באתר TheMarker‏, 15 בינואר 2009 תומר גנון, חשד: עו"ד נס קיבל חצי מיליון דולר מסימנס לקידום האינטרסים של OPC, באתר כלכליסט, 1 בנובמבר 2015 רויטל חובל, הנאמן הבכיר החשוד בפלילים מארגן כנס לשופטים, באתר הארץ, 11 ביולי 2014 גידי וייץ, תחקיר - כך תורם העו"ד שמטפל בחברות הענק למיקומה הגבוה של אשתו בליכוד, באתר הארץ, 9 בנובמבר 2012 שלמה נס, ‏החברות מתחילות להבין את הכוח והסיכוי שבשיקום | דעה, ד"ר שלמה נס, באתר גלובס, 5 ביולי 2021 ניצן שפיר, ‏מומחי משפט: התיקון לחוק חדלות פירעון לא יציל עסקים שקרסו, באתר גלובס, 3 במרץ 2021 ליטל דוברוביצקי, מדריך ליום שאחרי הקורונה: כך תתכוננו משפטית וכלכלית, באתר ynet, 2 במרץ 2021 ענת ביין-לובוביץ', ‏עתירה לבג"ץ: "הפרסום הממשלתי למגזר החרדי חסר ובלתי מונגש", באתר גלובס, 31 בינואר 2021 אורן דורי, ‏הטיפים של המומחים: מה לעשות עם הכסף בתקופת משבר?, באתר ‏מאקו‏, 20 בספטמבר 2020 גולן פרידנפלד, פורמולה העלתה תחזית ההכנסות ל-2003 ב-5%, באתר הארץ, 22 במאי 2003 חן מענית, ‏ההסדר המתגבש בטאו: מחזיקי האג"ח ימחקו 200 מיליון שקל, באתר גלובס, 22 ביולי 2018 ביני אשכנזי, הנאמנים בתיק קו אופ דורשים שכר ביניים בסך 3.5 מיליון שקל, באתר TheMarker‏, 21 באפריל 2019 נורית רוט, המפרק של בורגראנץ': אפעל למכירת הרשת בשלמותה, באתר TheMarker‏, 21 באוגוסט 2008 מירי ריילי, לנאמן חברת אריה את עופר הוגשו 4 הצעות לרכישת החברה ו-10 הצעות לרכישת נכסים שלה בנפרד, באתר TheMarker‏, 20 במאי 2004 אמיר הלמר, ביהמ"ש מינה את עו"ד שלמה נס למפרק הזמני של חברות קבוצת זיקה, באתר TheMarker‏, 5 בינואר 2004 נורית רוט, פשרה בפויכטונגר: 4 דירקטורים ישלמו פיצוי בסך 8 מיליון דולר, באתר TheMarker‏, 21 במאי 2009 פויכטונגר השקעות מכרה נכס באשדוד, באתר הארץ, 13 באוגוסט 2003 אורן פרוינד, שלמה נס: "אם ההסדר באגרקסקו לא יאושר - אין מנוס מפירוק", באתר TheMarker‏, 28 באוגוסט 2011 ערן אזרן, תביעה על סך 1.25 מיליארד שקל נגד בן דב ודירקטוריון פרטנר, באתר TheMarker‏, 24 בנובמבר 2011 רוני קורן-דינר, יצחק קאול, דוד ברודט ושלמה נס יצטרפו לקבוצת חדשות ישראל המתמודדת על ערוץ החדשות, באתר TheMarker‏, 11 בפברואר 2001 שלמה נס מונה לתפקיד יו"ר חברת הביטוח איילון; אהרון מרקוביץ' מונה לתפקיד מנכ"ל החברה, באתר TheMarker‏, 9 באוקטובר 2005 ענת רואה, פירוק לגורמים: סצינת הכנסים בכיכובו של איתן אורנשטיין, באתר כלכליסט - www.calcalist.co.il, ‏2018-08-10 שרית מנחם כרמי, המשקיעים: "תביאו את הכסף" - שלמה נס: "זה לא אפשרי", באתר TheMarker‏, 11 בדצמבר 2008 יובל מ., שלמה נס מוכר השליטה ביולי שוקי הון למשה מידן ונתן סטוליאר, באתר TheMarker‏, 23 בנובמבר 2008 ענת רואה, נאמני מעריב שלמה נס וירון ארבל יבקשו 16–18 מיליון שקל שכר טרחה, באתר כלכליסט, 30 בינואר 2013 ענת רואה ותומר גנון, שלמה נס מגיש: 5 מיליון שקל שכר טרחה על חודש עבודה, באתר כלכליסט, 2 באוקטובר 2013 ענת רואה, הכונס הרשמי מבקש מביהמ"ש לקצץ את שכר נאמני מעריב, באתר כלכליסט, 3 בינואר 2017 ענת רואה, חגיגת שכר הטרחה לא נעצרה: הפסיקה התמוהה שלא פגעה בשכר הנאמנים, באתר כלכליסט, 8 בינואר 2017 שוקי שדה, "גם לחזירות יש גבול": כך אישרו שופטים עשרות מיליוני שקלים לעורכי הדין המפרקים, באתר TheMarker‏, 20 באוקטובר 2017 ביני אשכנזי, משרדו של עו"ד שלמה נס מתמזג למשרד דורון טיקוצקי קנטור גוטמן ועמית גרוס, באתר TheMarker‏, 21 בינואר 2019 אפרת נוימן, יזם נדל"ן לשעבר תובע 32 מיליון שקל משורה של נתבעים, בהם שלמה נס, באתר TheMarker‏, 3 בספטמבר 2020 תומר גנון, פרשת השוחד בחברת החשמל: עו"ד שלמה נס מסר עדות, באתר כלכליסט, 18 ביוני 2014 יסמין גואטה, פרשת השוחד בחברת החשמל: בין המעורבים עו"ד שלמה נס, באתר TheMarker‏, 18 ביוני 2014 דנה ירקצי‏, פרשת "סימנס" נפתחת מחדש: שלמה נס והפרס המוזר, באתר וואלה, 28 בספטמבר 2014 יסמין גואטה, למרות חצי מיליון דולר בחשבונו בחו"ל: נסגר תיק השוחד נגד שלמה נס, באתר TheMarker‏, 26 במרץ 2018 רחלי בינדמן, פורום המומחים שהקים משרד הכלכלה: "לאפשר למעסיקים לדחות בחצי שנה הפרשות פנסיה לעובדים", באתר כלכליסט, 10 במאי 2020 אלה לוי-וינריב, ‏שלושה חודשים בלי מסים: אלה המלצות פורום נס להצלת המשק, באתר גלובס, 10 במאי 2020 גידי וייץ, כך תורם העו"ד שמטפל בחברות ענק למיקומה הגבוה של אשתו בליכוד, באתר הארץ, 9 בנובמבר 2012 מורן הרפז, צבי זרחיה‏, הנס של לאה: מקום רביעי במצעד המתרימים בליכוד, באתר וואלה, 2 בדצמבר 2008 מורן הרפז וצבי זרחיה, הנס של לאה: מקום רביעי במצעד המתרימים בליכוד, באתר הארץ, 2 בדצמבר 2008 אבשלום חלוץ, מי הפוליטיקאי העשיר בישראל - סילבן או ברק? וכמה שווה נתניהו?, באתר TheMarker‏, 11 בספטמבר 2012